אטנבורוזאורוס

אטנבורוזאורוס (שם מדעי: Attenborosaurus) הוא סוג של זוחל ימי נכחד מסדרת הפלזיוזאוריה שהתקיים במשך היורה התחתון של אנגליה לפני 196 עד 189 מיליון שנה מזמננו.

סוג זה הכיל מין אחד, Attenborosaurus conybeari והוא תואר ב-1993 בידי החוקר האמריקאי רוברט בקר על סמך ממצאי מאובנים שהתגלו ב-1940 בדורסט, אנגליה ונחשבו למאובני פלסיוזאורוס. שרידים אלה נהרסו במשך מלחמת העולם השנייה אך השרידים שוחזרו בגבס והופרדו לסוג עצמאי ממשפחת הפלסיוזאוריים. שם הזוחל נקרא לכבוד החוקר ויוצר סרטי הטבע סר דייוויד אטנבורו.

מאפיינים 
זוחל ימי זה היה בעל צוואר ארוך, גולגולת שטוחה מוארכת מלאת שיניים חדות שמנעו מטרפו לברוח מהלסתות. לפי השרידים של דגימה אחת הוא הגיע לאורך של 5 מטרים והיה בעל התמחות לחיים במים בדומה לדולפינים או לכלבי ים כשהוא ניזון בעיקר מדגים או מרכיכות ימיות. לא ברור אם יכל לעלות ליבשה להטיל ביצים עקב גודלו. השרידים שנמצאו מעידים על קיומם של רצועות עור דמויות צלחות שריון, שאולי עזרו לבעליהם לצלול לעומק.

בתרבות 
זוחל ימי זה הופיע במשחק המחשב Jurassic World Evolution 2.

קישורים חיצוניים

דייוויד אטנבורו
בעלי חיים שתוארו ב-1993
טקסונים שתוארו בידי רוברט בקר
פלסיוזאורודים
בעלי חיים שחיו ביורה תחתון באירופה
מאובני טקסונים שתוארו ב-1993